ΚΑΝΟΝΙΣΜΟΣ (ΕΚ) αριθ. 806/97 ΤΗΣ ΕΠΙΤΡΟΠΗΣ της 2ας Μαΐου 1997 για τον καθορισμό των ανωτάτων ποσών των αντισταθμιστικών ενισχύσεων για τις αισθητές ανατιμήσεις που επήλθαν πριν από τις 31 Μαρτίου 1997 για την ιρλανδική λίρα, τη λίρα στερλίνα και την ιταλική λίρα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 724/97 του Συμβουλίου, της 22ας Απριλίου 1997, για τον καθορισμό των μέτρων και των αντισταθμιστικών καταβολών των σχετικών με τις αισθητές ανατιμήσεις που επηρεάζουν τα γεωργικά εισοδήματα (1), και ιδίως το άρθρο 7,

Εκτιμώντας:

ότι ο κανονισμός (ΕΚ) αριθ. 724/97 έχει καθορίσει ότι τα κράτη μέλη μπορούν να χορηγήσουν ενίσχυση στους γεωργούς σε αντιστάθμιση αισθητής ανατιμήσεως 7 ότι οι αντισταθμιστικές ενισχύσεις χορηγούνται με τους όρους που αναφέρονται στον εν λόγω κανονισμό και στον κανονισμό (ΕΚ) αριθ. 805/97 της Επιτροπής, της 2ας Μαΐου 1997, για τις λεπτομέρειες της εφαρμογής των αντισταθμίσεων που αφορούν αισθητές ανατιμήσεις (2) 7

ότι η αντισταθμιστική ενίσχυση καθορίζεται σύμφωνα με τα άρθρα 4, 5 και 6 του κανονισμού (ΕΚ) αριθ. 724/97 και περιλαμβάνει ένα κύριο ποσό, και, ενδεχομένως, συμπληρωματικά ποσά δυνάμει του άρθρου 3 παράγραφος 2 δεύτερο εδάφιο του εν λόγω κανονισμού 7

ότι πρέπει, ιδίως για να διευκολυνθεί η προετοιμασία της χορήγησής της, να καθορισθεί το ανώτατο όριο του κυρίου ποσού της πρώτης δόσης της αντισταθμιστικής ενισχύσεως με βάση τα τελευταία διαθέσιμα στοιχεία για τις περιπτώσεις που επήλθαν στις 8 Νοεμβρίου 1996, στις 11 Ιανουαρίου και 29 Μαρτίου 1997 για την ιρλανδική λίρα, στις 21 Ιανουαρίου και 29 Μαρτίου 1997 για τη λίρα στερλίνα και την 1η Μαρτίου 1997 για την ιταλική λίρα 7 ότι αυτά τα ανώτατα ποσά καθορίζονται με την επιφύλαξη μειώσεως ή ακυρώσεως σε περίπτωση αυξήσεως της γεωργικής ισοτιμίας κατά τη διάρκεια της περιόδου παρατηρήσεως που αναφέρεται στο άρθρο 4 παράγραφος 3 του κανονισμού (ΕΚ) αριθ. 724/97 και με την επιφύλαξη της δυνατότητας χορήγησης συμπληρωματικών ποσών δυνάμει του άρθρου 3 παράγραφος 2 δεύτερο εδάφιο του εν λόγω κανονισμού 7

ότι, για την εφαρμογή του κανονισμού (ΕΚ) αριθ. 805/97, πρέπει να προσδιοριστεί η περίοδος που αναφέρεται στο άρθρο 3 παράγραφος 1 του εν λόγω κανονισμού εις τρόπον ώστε να συνδεθεί η ενίσχυση με προηγούμενη παραγωγή 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την Ιρλανδία, το ανώτατο όριο του κυρίου ποσού για την πρώτη δόση της αντισταθμιστικής ενίσχυσης, κατά την έννοια του άρθρου 1 παράγραφος 2 του κανονισμού (ΕΚ) αριθ. 805/97, ισούται με:

- 8,10 εκατομμύρια Ecu όσον αφορά την αισθητή ανατίμηση που επήλθε στις 8 Νοεμβρίου 1996, στο οποίο προστίθενται 105,20 εκατομμύρια Ecu όσον αφορά την αισθητή ανατίμηση που επήλθε στις 11 Ιανουαρίου 1997,

- 65,16 εκατομμύρια Ecu όσον αφορά την αισθητή ανατίμηση που επήλθε στις 29 Μαρτίου 1997.

Άρθρο 2

Για το Ηνωμένο Βασίλειο, το ανώτατο όριο του κυρίου ποσού της πρώτης δόσης της αντισταθμιστικής ενίσχυσης, κατά την έννοια του άρθρου 1 παράγραφος 2 του κανονισμού (ΕΚ) αριθ. 805/97, ισούται με:

- 161,08 εκατομμύρια Ecu όσον αφορά την αισθητή ανατίμηση που επήλθε στις 21 Ιανουαρίου 1997,

- 160,20 εκατομμύρια Ecu όσον αφορά την αισθητή ανατίμηση που επήλθε στις 29 Μαρτίου 1997.

Άρθρο 3

Για την Ιταλία, το ανώτατο όριο του κυρίου ποσού της πρώτης δόσης της αντισταθμιστικής ενίσχυσης, κατά την έννοια του άρθρου 1 παράγραφος 2 του κανονισμού (ΕΚ) αριθ. 805/97 ισούται με 247,32 εκατομμύρια Ecu, όσον αφορά την αισθητή ανατίμηση που επήλθε την 1η Μαρτίου 1997.

Άρθρο 4

1. Τα ποσά που καθορίζονται από τον παρόντα κανονισμό καθορίζονται με την επιφύλαξη των συνεπειών του άρθρου 4 παράγραφος 3 του κανονισμού (ΕΚ) αριθ. 724/97.

2. Για τη χορήγηση των αντισταθμιστικών ενισχύσεων τα ανώτατα ποσά των οποίων καθορίζονται από τον παρόντα κανονισμό, η περίοδος, που αναφέρεται στο άρθρο 3 παράγραφος 1 του κανονισμού (ΕΚ) αριθ. 805/97, λήγει το αργότερο στις 31 Μαρτίου 1997.

Άρθρο 5

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 108 της 25. 4. 1997, σ. 9.

(2) Βλέπε σελίδα 13 της παρούσας Επίσημης Εφημερίδας.